- Сёння мытныя органы Беларусі распрацоўваюць шэраг праектаў удасканалення прыгранічнай інфраструктуры, у рэалізацыі якіх у аднолькавай ступені зацікаўлены абодва бакі. Перш за ўсё наспела неабходнасць рэканструкцыі дарогі на ўезд у пункт пропуску "Брузгі" з боку Польшчы. Праект прадугледжвае павелічэнне колькасці палос да чатырох у кожным напрамку. Пакуль на гэтым участку ёсць усяго па дзве паласы на ўезд і на выезд. Ва ўмовах узрастаючага патоку аўтатранспартных сродкаў гэта істотна абмяжоўвае патэнцыяльна даволі высокую прапускную здольнасць беларуска-польскага пагранічнага пераходу. Пры праектнай прапускной здольнасці АПП "Брузгі" 5 тыс. аўтамабіляў у суткі фактычна праз гэты пункт пропуску ў суткі праходзіць каля 3 тыс. машын.